CELEX: 32010D0176
Language: da
Date: 2010-03-19 00:00:00
Title: 2010/176/: Kommissionens afgørelse af 19. marts 2010 om fremskyndelse af datoen for udbetalingen af anden rate af den omstruktureringsstøtte, der er tildelt for produktionsåret 2009/10 i henhold til Rådets forordning (EF) nr. 320/2006 (meddelt under nummer K(2010) 1710)

24.3.2010   
            
            
               DA
            
            
               Den Europæiske Unions Tidende
            
            
               L 77/54
            
         KOMMISSIONENS AFGØRELSE
   af 19. marts 2010
   om fremskyndelse af datoen for udbetalingen af anden rate af den omstruktureringsstøtte, der er tildelt for produktionsåret 2009/10 i henhold til Rådets forordning (EF) nr. 320/2006
   (meddelt under nummer K(2010) 1710)
   (2010/176/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (1), særlig artikel 10, stk. 5, og
   ud fra følgende betragtninger:
   
               (1)
            
            
               Ifølge artikel 10, stk. 5, i forordning (EF) nr. 320/2006 kan Kommissionen fremskynde datoerne for udbetalingen af støtte tildelt under den midlertidige ordning for omstrukturering af sukkerindustrien, der blev oprettet ved nævnte forordning.
            
         
               (2)
            
            
               Da der er finansielle midler til rådighed i den omstruktureringsfond, der omhandles i artikel 1 i forordning (EF) nr. 320/2006, bør medlemsstaterne have mulighed for at fremskynde udbetalingen af anden rate af den omstruktureringsstøtte, der er tildelt for produktionsåret 2009/10 til virksomheder, avlere og maskinstationer, som har givet afkald på deres kvote den 1. oktober 2009, til datoen for udbetalingen af første rate —
            
         VEDTAGET DENNE AFGØRELSE:
   Artikel 1
   Uanset artikel 10, stk. 4, i forordning (EF) nr. 320/2006 kan medlemsstaterne i én rate udbetale 100 % af den omstruktureringsstøtte, der er fastsat i artikel 3 i nævnte forordning for produktionsåret 2009/10. I så tilfælde finder udbetalingen sted i juni 2010.
   Medlemsstaterne underretter senest den 31. marts 2010 Kommissionen om, hvorvidt de ønsker at gøre brug af muligheden i stk. 1.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 19. marts 2010.
      
         
            På Kommissionens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 58 af 28.2.2006, s. 42.